Lav et referat af nedenstående tekst:

Tekst:
For mange elever med en diagnose skaber det stor usikkerhed, når de skal finde ud af, hvad de skal efter folkeskolen. Men det har tre udannelsescentre besluttet sig for at gøre noget ved. De præsenterede torsdag flere særligt tilrettelagte uddannelser på en messe i Gigantium i Aalborg. En af dem, der er usikker på, hvad han skal efter 10. klasse, er 16-årige Lars Stig Sørensen, der er autist. - Det er stressende og forvirrende, fordi man skal finde ud af, man skal være. Det er så dejligt, at man kan komme til den her messe og høre om de forskellige ting, siger Lars Stig Sørensen. Lars vil gerne være tømrer Bag messen står UU-Centre fra Vesthimmerland og Aalborg og Ungecenter Mariagerfjord. Messen har fokus på de unge, som ikke kan gennemføre en ungdomsuddannelse på ordinære vilkår. Mange af dem har særlige former for vanskeligheder, enten faglige eller psykiske problemer, diagnoser eller fysiske handicaps. - Det er tit, vi oplever, at de er i tvivl om, hvilken plads der er til dem. Vi laver sådan en specialmesse, fordi vi gerne vil vise de unge mennesker, der ikke går den lige vej, at der også er uddannelser for dem, siger Dorthe Munk, uddannelsesvejleder ved Uddannelsescentret i Aalborg. - Det betyder rigtig meget for dem, at de kan spejle sig i andre unge, og at de kan fortælle, at der er masser af muligheder derude. Efter messen er Lars Stig Sørensen mere afklaret om sine muligheder og overvejer lige nu at søge ind på tømreruddannelsen.

Referat:
Tre uddannelsescentre præsenterede torsdag en række særligt tilrettelagte uddannelser til unge med diagnoser på en messe i Gigantium.